Exclusiv Nicușor Dan vrea ca Bucureștiul să aibă 90.000 de locuri de parcare cu taxă în zona centrală, "într-un an și jumătate"
Data publicării:
Primarul general al Capitalei a declarat, joi, în cadrul unui interviu la "Jurnalul de Seară" de la Digi24, că taxa pentru parcare nu va crește, iar că într-un an și jumătate ar vrea ca numărul locurilor de parcare cu taxă în inelul central al Bucureștiului să ajungă de la 20.000 la 90.000.
"Taxarea parcării e bine cum e acum. Nu taxăm decât 20.000 de locuri și ar trebui să taxăm 90.000 în inelul central. Trebuie să crească numărul de locuri. Taxa nu avem în plan să o mărim, nici abonamentul", a afirmat Nicușor Dan.
Edilul spune că ar vrea ca într-un an și jumătate numărul locurilor de parcare în inelul central, zona albastră, să ajungă la 90.000. "Bineînțeles, cu abonamente pentru riverani", a mai precizat el.